**Csongrád Városi Önkormányzat**

**Bedő Tamás polgármester**

**3/2020.(III. 25.) polgármesteri**

**H a t á r o z a t**

A Kormány a veszélyhelyzet kihirdetéséről szóló 40/2020.(III. 01.)számú kormányrendelet 1. § értelmében az élet-és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófadélemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján veszélyhelyzetben a települési önkormányzat képviselő-testületének feladat-és hatáskörét a polgármester gyakorolja.

A Csongrád Városi Önkormányzat Szervezeti és Működési Szabályzatáról szóló 27/2019.(XI. 22.)önkormányzati rendelet 5. melléklet 2. pontjában foglaltak alapján Csongrád Városi Önkormányzat Egészségügyi és Szociális Bizottságaátruházott hatáskörében a **Dr. Szarka Ödön Egyesített Egészségügyi és Szociális Intézmény** által biztosított személyes gondoskodást nyújtó ellátások és az intézmény keretében működő bölcsődék szakmai munkáját, programját évente értékeli, valamint a szakmai programjait jóváhagyja.

Fenti rendelkezések alapján Csongrád Városi Önkormányzat Egészségügyi és Szociális Bizottsága átruházott hatáskörében az alábbi döntést hozom:

Bedő Tamás polgármester a Dr. Szarka Ödön Egyesített Egészségügyi és Szociális Intézmény keretében működtetett Szociális Ápoló Otthon és Gondviselés Háza, a Templom utcai „Mesevár” Bölcsőde és a Széchenyi úti „Kuckó-mackó” Bölcsőde szakmai programját jóváhagyja.

A határozatról értesül:

1. Csongrád Megyei Kormányhivatal

2. Polgármesteri Hivatal Szociális és Lakásügyi Irodája

3. az intézmény igazgatója

Csongrád, 2020. március 25.

Bedő Tamás sk.

polgármester